Diari Oficial de la Generalitat Valenciana


Sumari del DOGV 5122, del 26-10-2005 (2005/11348)

Notificació de la desestimació de la reclamació per responsabilitat patrimonial de l'administració presentada per Joaquina Salguero Cortes.
-------------------------------------------------------------------------------------------------------------------------------------------

### Dades del document

Número de DOGV
:   5122

Data del DOGV
:   26-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11168


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la desestimació de la reclamació per responsabilitat patrimonial de l'administració presentada per Joaquina Salguero Cortes. [2005/X11410]
  
D'acord amb el que disposen els articles 58 i 59.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/99, de 13 de gener, es fa pública la notificació de la resolució del procediment de responsabilitat patrimonial, expedient núm. 373/04, en relació amb la reclamació formulada per Joaquina Salguero Cortes, ja que s'ha intentat la notificació en el domicili per ella indicat i no s'ha pogut practicar.
  
Perquè la reclamant puga conéixer l'acte i en quede constància, es fa públic un extracte de la dita resolució, notificada, amb el seu contingut íntegre, en el tauler d'edictes de l'ajuntament del seu últim domicili conegut:
  
?Vist l'expedient instruït en virtut de reclamació de responsabilitat patrimonial de l'administració de la Generalitat Valenciana instada per Joaquina Salguero Cortes, i tenint en compte:
  
Antecedents de fet
  
Primer: Amb data 26 de gener de 2004 té entrada en la Conselleria d'Economia, Hisenda i Ocupació reclamació de responsabilitat patrimonial de Joaquina Salguero Cortes.
  
Segon: Amb data 28 de gener de 2004 va tindre eixida en el Registre General dels Servicis Territorials d'Economia i Hisenda d'Alacant informe del director territorial dels referits servicis territorials sobre la reclamació presentada, així com comunicat d'urgències relatiu a la reclamant de data 12.09.2003, i informe de la Direcció General d'Interior, Unitat de la Policia Autonòmica de data 18 de setembre de 2003.
  
Tercer: Que amb data 28 de juny de 2004 la Sotssecretaria de la Conselleria d'Economia, Hisenda i Ocupació sol·licita informe de la reclamació al cap de l'Àrea Jurídica, de conformitat amb l'article 11.1 del Decret 179/1994, de 19 d'agost, del Govern Valencià, pel qual es desplega l'article 61 del Text Refós de la Llei d'Hisenda Pública de la Generalitat Valenciana, respecte a la funció interventora en la seua modalitat de fiscalització limitada.
  
Quart: Que amb data 14 de setembre de 2004 s'emet un informe per l'Àrea Jurídica de la Conselleria d'Economia, Hisenda i Ocupació.
  
Cinqué: Amb data 8 d'octubre de 2004 el cap del Servici d'Administració i Afers Generals envia al director territorial d'Economia i Hisenda d'Alacant còpia de l'informe de l'Àrea Jurídica de la Conselleria d'Economia, Hisenda i Ocupació de data 14 de setembre de 2004 i a la vista d'este, sol·licita que amplie el seu informe de data 27 de gener de 2004, als efectes que informe sobre si la causa de la presumpta lesió podria ser l'estat de conservació de l'elevador o una altra circumstància.
  
Sisé: Que amb data 15 d'octubre de 2004 el director territorial d'Economia i Hisenda d'Alacant emet un informe pel qual amplia l'informe dels fets ocasionats el dia 11 de setembre de 2003, referits a Joaquina Salguero Cortes.
  
Setè: Que amb data 15 de novembre de 2004 el secretari territorial de la Direcció Territorial d'Economia i Hisenda d'Alacant va emetre un informe sobre la reclamació de responsabilitat patrimonial presentada, de conformitat amb l'article 10 del Reial Decret 429/1993 de 26 de març, pel qual s'aprova el Reglament dels Procediments de les Administracions Públiques en matèria de responsabilitat patrimonial.
  
Vuité: Que segons acrediten els avisos de recepció de data 26 d'octubre de 2005 i 23 de novembre de 2005, s'ha concedit als reclamants un termini de 10 dies hàbils per a la vista de l'expedient i la possibilitat de formular al·legacions, segons el que disposa l'art. 11 del Reial Decret 429/1993 mencionat.
  
Una vegada practicades sense èxit les notificacions anteriors, es va procedir, d'acord amb el que establix l'art. 58 i 59.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, a fer pública la notificació de l'acord d'obertura del tràmit d'audiència a la Sra. Joaquina Salguero Cortes en el DOGV núm.4.912 de 28 de desembre de 2004.
  
Nové: Que enviat l'expedient al Consell Jurídic Consultiu de la Comunitat Valenciana, a fi que s'emetera el dictamen preceptiu corresponent a què fa referència l'article 12 del Reial Decret abans mencionat, este va ser evacuat pel Ple del dit òrgan en sessió del dia 7 de juliol de 2004.
  
Fonaments de dret
  
Primer: Que la sol·licitud formulada en el present expedient, és procedent qualificar-la com de reclamació de responsabilitat patrimonial, d'acord amb el que establix l'article 139 i ss. de la Llei 30/1992 de 26 de novembre, del Règim Jurídic de les Administracions Públiques i del Procediment Administratiu Comú, i el Reial Decret 429/1993, de 26 de març pel qual es regula el procediment de la indicada reclamació, i correspon la competència per a resoldre-les al conseller d'Economia, Hisenda i Ocupació, de conformitat amb el que establix l'article 142.2 de la Llei 30/92 mencionada, en relació amb l'article 35, apartat k) de la Llei de la Generalitat Valenciana 5/1983, de 30 de desembre, de Govern Valencià. No obstant això, cal tindre en compte que l'art. 7 de l'Ordre de 23 de febrer de 2004 del conseller d'Economia, Hisenda i Ocupació (DOGV núm. 4721, de 29.03.04), establix que resol: ?Delegar en el sotssecretari de la conselleria la competència per a dictar resolucions dels expedients de responsabilitat patrimonial de l'administració exigible a esta conselleria, així com ?si és el cas- l'aprovació de la despesa i la firma dels documents de gestió comptable corresponents?.
  
Segon: La reclamació ha sigut interposada per qui és interessat, segons el que establix l'article 31 de la Llei 30/1992. De conformitat amb el que establix l'art. 3.1.1 de l'Ordre d'11 de setembre de 2001, per la qual es desplega el Reglament Orgànic i Funcional de la Conselleria d'Economia, Hisenda i Ocupació, l'òrgan competent per a la tramitació de reclamacions de responsabilitat patrimonial que es formulen contra este departament, és el Servici d'Administració i Afers Generals dependent de la Sotssecretaria.
  
Tercer: D'acord amb la normativa vigent ?article 106 de la Constitució Espanyola, articles 139 i següents de la Llei 30/1992 i Reial Decret 429/1993- l'administració respon de tota lesió patida pel particular, en qualsevol dels seus béns o drets, sempre que aquella siga conseqüència del funcionament dels servicis públics, sense al·ludir al caràcter normal o anormal d'estos.
  
Els requisits que necessàriament han de concórrer perquè hi escaiga la indemnització són els següents:
  
Existència d'una lesió o dany en qualsevol dels béns o drets, del particular afectat.
  
Imputació a l'administració dels actes necessàriament productors de la lesió o dany.
  
Relació de causalitat entre el fet imputable a l'administració i la lesió, dany o perjudici produït.
  
Que el dany al·legat pels particulars siga efectiu, avaluable econòmicament i individualitzat en relació amb una persona o grup de persones.
  
Que l'acció de la responsabilitat indemnitzatòria serà exercitada dins del termini d'un any, comptat a partir del fet que motive la indemnització.
  
Quart: Quant a la reclamació de 5.278,63 euros en concepte d'indemnització per lesions i seqüeles patides per la reclamant l'11 de setembre de 2003 en pujar les escales d'accés dels Servicis Territorials d'Economia i Hisenda d'Alacant, no s'aprecia la relació de causalitat entre els danys al·legats per la reclamant i l'actuació de l'administració, ja que entre l'actuació administrativa i el dany ocasionat ha d'existir una connexió de causa i efecte. Esta connexió no va existir en el present cas, ja que d'acord amb l'informe emés pel servici el funcionament del qual va ocasionar presumptament la lesió, la instal·lació on es va produir la caiguda de la reclamant era, segons els tècnics, l'adequada, es troba a fil de la paret dreta en la pujada, i d'esquerra en la baixada, d'una escalinata de 3 metres d'amplària, i sense que s'haja retirat cap ferro sobresortint, i ser la plataforma elevadora instal·lada semblant a la que es troba en altres organismes públics.
  
No hi ha, per tant, relació de causalitat entre l'actuació administrativa (estat de conservació i instal·lació de les escales d'accés i mecanisme d'accés per a persones minusvàlides dels Servicis Territorials d'Economia i Hisenda d'Alacant) i el dany patit per la reclamant, ja que l'administració només respon dels danys vertaderament causats per la seua pròpia activitat o pels seus servicis, no dels danys imputables a conductes o fets aliens a l'organització o activitat administrativa.
  
Per tot això, d'acord amb el que establixen els articles 141.1 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Reial Decret 429/1993, de 26 de març, pel qual s'aprova el Reglament dels procediments de les Administracions Públiques en matèria de responsabilitat patrimonial; l'article 35 de la Llei de la Generalitat Valenciana 5/1983 de 30 de desembre, de Govern Valencià, i l'article 3.1.1. de l'Ordre d111.09.01, de la Conselleria d'Economia, Hisenda i Ocupació, i l'article 9 del Decret 112/2003 d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i en virtut de delegació efectuada mitjançant Ordre de 23-02-2004, de la Conselleria d'Economia, Hisenda i Ocupació (DOGV núm. 4721 de 29.03.04), i de conformitat amb el Consell Jurídic Consultiu de la Comunitat Valenciana, la Comissió Permanent del qual, en sessió del dia 7 de juliol de 2005 ha emés el Dictamen 322/2005 este servici formula la següent resolució:
  
Desestimar la reclamació per responsabilitat patrimonial de l'administració presentada per Joaquina Salguero Cortes, per les consideracions anteriors?.
  
Contra la present resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptat des de l'endemà de la notificació, d'acord amb el que disposen els articles 46 i concordants de la Llei 29/1998, de 13 de juliol, reguladora de la Jurisdicció Contenciosa Administrativa. A més, abans d'acudir a la via judicial, la interessada podrà recórrer potestativament en reposició la resolució, davant el mateix òrgan que l'ha dictat, en el termini d'un mes comptat també des de l'endemà de la notificació, de conformitat amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.
  
L'últim domicili conegut a efectes de notificacions és a Alacant, c/ Orcheta, núm. 8, baixos, dreta.